রাউজান সাহিত্য পরিষদের আয়োজনে ‘স্বাধীনতা দিবস ও আমাদের অর্জন’ শীর্ষক সাহিত্য সভা অনুষ্ঠিত – Birkantho.com
রাউজান সাহিত্য পরিষদের আয়োজনে ‘স্বাধীনতা দিবস ও আমাদের অর্জন’ শীর্ষক সাহিত্য সভা অনুষ্ঠিত
প্রকাশ: ২০১৯-০৩-৩১ ০০:৩৭:২৬ || আপডেট: ২০১৯-০৩-৩১ ০০:৩৭:২৬
প্রদীপ শীল, রাউজান: সৃজনশীল শিল্প, সাহিত্য ও সাংস্কৃতিক সংগঠন রাউজান সাহিত্য পরিষদের উদ্যোগে ‘ স্বাধীনতা দিবস ও আমাদের অর্জন শীর্ষক এক সাহিত্য সভা গত ২৯ মার্চ শুক্রবার বিকেলে অনুষ্ঠিত হয়। নোয়াপাড়া বিশ্ববিদ্যালয় কলেজ অডিটোরিয়ামে সংগঠনের সভাপতি লেখক মহিউদ্দিন ইমন ও সাধারন সম্পাদক সাংবাদিক নেজাম উদ্দিন রানার সঞ্চালনায় অনুষ্ঠিত হয়।
অনুষ্ঠানে প্রধান অতিথি ছিলেন রাউজান মহিউল উলুম মাদ্রাসা পরিচালনা কমিটির সভাপতি, লেখক মুসলেহ উদ্দিন মুহাম্মদ বদরুল। আমন্ত্রিত অতিথি হিসেবে বক্তব্য রাখেন দৈনিক প্রথম আলোর রাউজান প্রতিনিধি এস এম ইউসুফ উদ্দিন, সংগঠনের সহ সভাপতি আহমদ সৈয়্যদ, গাজী জয়নাল আবেদীন, যুগ্ন সাধারণ সম্পাদক মৌলানা সৈয়্যদ আব্দুলাহ রশিদী, সহ সম্পাদক মোজাহের আলম, আন্তর্জাতিক বিষয়ক সম্পাদক সরোয়ার রানা, পাঠাগার সম্পাদক শিব নারায়ন চৌধুরী, তথ্য ও গবেষণা সম্পাদক কাজী শিহাব উদ্দিন, প্রচার সম্পাদক মোহাম্মদ আলাউদ্দিন, সহ-প্রচার সম্পাদক বিটু দে প্রমুখ। সভায় সংগঠনের শিক্ষা বিষয়ক সম্পাদক শেখর ঘোষ আপন ও সহ দপ্তর সম্পাদক মোহাম্মদ ফারুকের পিতার মৃত্যুতে তাদের স্মৃতির প্রতি সম্মান জানিয়ে এক মিনিট নীরবতা পালন করা হয়। মূল প্রবন্ধ উপস্থাপন করেন সংগঠনের সাহিত্য সম্পাদক সাহাব উদ্দিন আহমদ।
সভায় সকলের সম্মতিক্রমে প্রতি মাসের শেষ শুক্রবার নিয়মিত সাহিত্য আড্ডা আয়োজনের সিদ্ধান্ত গৃহীত হয়।